nahid-hub/BLUGE-bengali-wikipedia-section-title-prediction huggingface dataset:
নরওয়েজিয়ান সমুদ্রটি প্রায় ২৫০ মিলিয়ন বছর আগে গঠিত হয়েছিল, যখন নরওয়ের ইউরেশিয়ান প্লেট এবং গ্রিনল্যান্ড সহ উত্তর আমেরিকান প্লেট আলাদা হতে শুরু করেছিল। নরওয়ে এবং গ্রিনল্যান্ডের মধ্যে বিদ্যমান সরু বালুচর সমুদ্র প্রশস্ত ও গভীর হতে শুরু করে। নরওয়েজিয়ান সমুদ্রের বর্তমান মহাদেশীয় ঢাল নরওয়ে এবং গ্রিনল্যান্ডের মধ্যে সীমানা চিহ্নিত করে কারণ যা প্রায় ২৫০ মিলিয়ন বছর আগে তৈরি হয়েছিল। উত্তরে এটি সোভালবার্ড থেকে পূর্ব পর্যন্ত এবং দক্ষিণ-পশ্চিমে ব্রিটেন এবং ফারো দ্বীপপুঞ্জ পর্যন্ত বিস্তৃত। এই মহাদেশীয় ঢালটিতে সমৃদ্ধ ফিশিং গ্রাউন্ড এবং অসংখ্য কোরাল রিফ রয়েছে।

বরফের যুগের শেষের দিকে এই সাগরের উপকূল গঠিত হয়েছিল। বিশাল বড় উচু হিমবাহ ভূমির দিকে ধেয়ে এসে সামুদ্রিক খাঁড়ি তৈরি করে ভূমির উপরিভাগ কে সাগরের দিকে এগিয়ে নিয়ে মহীসোপান ঢাল কে আরো বিস্তৃত করে। এটি হেলজিল্যান্ড বরাবর এবং লোফোটেন দ্বীপপুঞ্জের উত্তরে নরওয়েজিয়ান উপকূল থেকে স্পষ্ট। নরওয়েজিয়ান মহীসোপান ৪০ এবং ২০০ কিলোমিটার প্রশস্ত এবং উত্তর সাগর এবং বেরেন্ট সাগরের দিক থেকে এর আলাদা আকৃতি রয়েছে।এটিতে প্রচুর খাদ এবং অনিয়মিত শৃঙ্গ রয়েছে, যা সাধারণত ১০০ মিটারেরও কম পরিমাণের প্রশস্ততা বিশিষ্ট যা ৪০০ মিটার পর্যন্ত যেতে পারে। এগুলো নুড়ি, বালু এবং কাদা মিশ্রণ দিয়ে আচ্ছাদিত হয় এবং মাছের প্রজননক্ষেত্র হিসেবে ব্যবহার হয়। সমুদ্রের গভীরে, ভারিং মালভূমি এবং জ্যান মায়েন দ্বীপের মধ্যে দুটি গভীর অববাহিকা নিম্ন শৈলশিরা (৩০০০ মিটার গভীরতম পয়েন্ট) দ্বারা পৃথক করা। দক্ষিণ অববাহিকাটি বৃহত্তর এবং গভীর এবং বৃহত্তর অঞ্চলটি ৩,৫০০ থেকে ৪,০০০ মিটার। উত্তরের অববাহিকাটি –,২০০-৩,৩০০ মিটারে অগভীর, তবে অনেকগুলো পৃথক অঞ্চল রয়েছে ৩,৫০০ মিটারের নিচে।সমুদ্রগর্ভস্থ সীমানা এবং মহাদেশীয় ঢাল পার্শ্ববর্তী সমুদ্রের সাথে এই অববাহিকার সীমানা নির্দেশ করে।দক্ষিণে ইউরোপীয় মহীসোপান এবং উত্তর সাগর, পূর্ব দিকে রয়েছে বেরেন্টস সাগর সহ ইউরেশিয়ান মহীসোপান। পশ্চিমে, স্কটল্যান্ড-গ্রিনল্যান্ড শৈলশিরা নরওয়েজিয়ান সমুদ্রকে উত্তর আটলান্টিক থেকে পৃথক করেছে।এই শৈলশিরাটি গড়ে মাত্র ৫০০ মিটার গভীর, যা কেবল কয়েকটি জায়গায় ৮৫০ মিটার গভীরতায় পৌঁছেছে।উত্তরে জান মায়েনস শৈলশিরা এবং মোহস শৈলশিরা রয়েছে, যা প্রায় ২,০০০ মিটার গভীরতায় অবস্থিত, সাথে কিছু খাদ প্রায় ২,৬০০ মিটার গভীরতায় পৌঁছেছে।

সঠিক অনুচ্ছেদ শিরোনাম কোনটি?
titleA. প্ল্যাঙ্কটন এবং সমুদ্রের তলদেশের জীবসমূহ
titleB. গঠন এবং ভৌগলিক অবস্থান
titleC. মানুষের কর্মকান্ড
titleD. ন্যাভিগেশন
উত্তর: titleB
লুই বোনার্ড এক বছর পর ক্যারল ব্লুম নামের একজন ইংরেজ কুষ্টিয়ায় একটি নীলকুঠি স্থাপন করেন। তিনি ইস্ট ইন্ডিয়া কোম্পানিকে নীলচাষে বিপুল মুনাফার কথা অবহিত করে দ্রুত নীলের কারবার শুরু করার আহ্বান জানান ও ১৭৭৮ সালে গভর্নর জেনারেলের কাছে এই বিষয়ে সপারিষদ একটি স্মারকপত্র দাখিল করেন। অষ্টাদশ শতাব্দীর শেষ দিকে এবং ঊনবিংশ শতাব্দীর প্রথম দিকে ইংল্যান্ডে শিল্পবিপ্লবের ফলে বস্ত্রশিল্পের অভূতপূর্ব উন্নতি সাধিত হয় এবং কাপড় রং করার জন্য নীলের চাহিদা শতগুনে বেড়ে যায়। ফলে ওই সময়ে নীল চাষের ব্যবসা অত্যন্ত লাভজনক হয়ে ওঠে।

কোম্পানি লাভের সম্ভাবনা দেখে শীঘ্রই সমস্ত কারবার হস্তগত করে নেয়। এক হিসাব থেকে দেখা যায়, ১৮০৩ সাল পর্যন্ত নীল চাষে যে খরচ হত, তার সবটাই কোম্পানি অল্প সুদে অগ্রিম প্রদান করত। এতে যে নীল উৎপাদিত হত, তার সবটাই যেত ইংল্যান্ডে এবং কোম্পানি বহুগুণ বেশি লাভ করত। এই ব্যবসা এতই লাভজনক ছিল যে, বহু কর্মচারী ও সরকারি আমলা চাকরি ও রাজনীতি ছেড়ে নীলচাষের কারবারে আত্মনিয়োগ করে। বহু দেশীয় জমিদার ও মহাজন ব্যক্তিগতভাবে বা যৌথ মালিকানায় কারবার খোলে এবং ১৮১৫ সালের মধ্যে নদীয়া, যশোর, খুলনা, ২৪ পরগণা, বগুড়া, রাজশাহী, মালদহ, পাবনা, ফরিদপুর, ময়মনসিংহ, বরিশাল প্রভৃতি জেলায় অসংখ্য নীলকুঠি গড়ে ওঠে। এসব এলাকার নীলের খ্যাতি সারা বিশ্বে ছড়িয়ে পড়ে। মধ্যবঙ্গের উৎকৃষ্ট নীলের ব্যবসা করে রাতারাতি ধনী হবার কাহিনি সকল ধনিক ও বণিক সম্প্রদায়কে আকৃষ্ট করে এবং ক্রমশ ফরাসি, ডাচ, পর্তুগীজ, দিনেমার প্রভৃতি দেশের ধনিক গোষ্ঠীও দলে দলে বাংলাদেশে পাড়ি জমায়। 

নীল চাষের প্রসার দেখে বাংলার শীর্ষস্থানীয় মুৎসুদ্দি, নব প্রতিষ্ঠিত জমিদার গোষ্ঠী ও উদীয়মান শহুরে শ্রেণী নীলকরদের সুযোগ-সুবিধা ও নীলচাষের প্রসারের জন্য আন্দোলন শুরু করে। তাদের মূল উদ্দেশ্য ছিল ইংরেজ সরকারের সুনজরে থাকা। এদের মাঝে প্রিন্স দ্বারকানাথ ঠাকুর, প্রসন্নকুমার ঠাকুর, রাজা রামমোহন রায় অন্যতম। তারা ১৮২৯ সালের ১৫ই ডিসেম্বর কলকাতার টাউন হলে এক সভা করেন এবং নীল চাষ প্রসারের দাবি জানিয়ে ব্রিটিশ পার্লামেন্টের কাছে সুপারিশ পাঠান। পার্লামেন্ট তাদের আহ্বানে সাড়া দিয়ে ওয়েস্ট ইন্ডিজ থেকে দাস মালিক ও দাস পরিচালনাকারীদের বাংলায় এনে নীলচাষের তদারকিতে নিয়োজিত করে। এছাড়া ব্যাপক নীল চাষের কারণে বিহার ও উড়িষ্যা পর্যন্ত রাজ্য বিস্তার প্রয়োজন হয়ে পড়ে। এই উদ্দেশ্যে ইংরেজরা আগ্রা ও অযোধ্যা দখল করে। 

বাংলাদেশের ২০ লক্ষ ৪০ হাজার বিঘা জমিতে ১২ লক্ষ ৮০ হাজার মণ নীল উৎপন্ন হত। বাংলায় ১১৬টি কোম্পানি দ্বারা প্রতিষ্ঠিত ৬২৮টি সদর কুঠির অধীনে সর্বমোট ৭৪৫২টি নীলকুঠি ছিল (ব্যক্তিগত ও দেশীয় জমিদার-মহাজনদের কুঠি বাদে)। নীলচাষে কর্মরত ছিল ১ কোটি ১২ লক্ষ ৩৬ হাজার কৃষক এবং নীলকুঠিগুলোতে নিযুক্ত কর্মচারীর সংখ্যা ছিল ২ লক্ষ ১৮ হাজার ৪শ ৮২ জন। ইংরেজ, ফরাসি, ডাচ ও ইস্ট ইন্ডিয়া কোম্পানির মূলধনের শতকরা ৭৩ ভাগ নীলের কারবারে লগ্নিকৃত ছিল। সে সময় আন্তর্জাতিক বাণিজ্যের ক্ষেত্রে অন্য কোন পণ্য নীলের মত এত ব্যাপক প্রভাব বিস্তার করে নি। 

সঠিক অনুচ্ছেদ শিরোনাম কোনটি?
titleA. নীল কুঠি ও কারবার পরিচালনা
titleB. বিদ্রোহ
titleC. বাংলায় নীলচাষের প্রসার
titleD. আরও দেখুন
উত্তর: titleC
প্রায় দুবছরের বিরতির পরে ২০১০ সালে জি-সিরিজের ব্যানারে মিফতাহ্ জামানের প্রথম অ্যালবাম ‘"শুধু তোমাকে"’ প্রকাশিত হয় । এ অ্যালবামটিতে তার সাথে সহশিল্পী হিসেবে সারাহ বিল্লাহ কণ্ঠ দিয়েছিলেন। তিনি এ অ্যালবামের সঙ্গীত পরিচালক হিসেবেও কাজ করেন। এ অ্যালবামের "চির অধরা" গানটি তাকে বিপুল জনপ্রিয়তা ও খ্যাতি এনে দেয়। এছাড়াও অ্যালবামের শুধু তোমাকে, অবেলায়, অবশেষে প্রভৃতি গানগুলো জনপ্রিয়তা পায়।

এরপর ২০১১ সালে সাজিদ সরকারের সঙ্গীতায়োজনে মিশ্র অ্যালবাম "শিহরণ" এর টাইটেল গানটিতে কন্ঠ দিয়েছেন মিফতাহ। এছাড়াও সন্ধি ফিচারিং ‘ভালোবাসি তোমাকে পার্ট-টু’ অ্যালবামে একটি গান গেয়েছেন তিনি। 

২০১২ সালের ফেব্রুয়ারিতে জি-সিরিজ অগ্নিবীণার ব্যানারে তার দ্বিতীয় অ্যালবাম "দ্বিতীয়া" প্রকাশিত হয়। দ্বিতীয় অ্যালবাম হলেও এটি ছিল তার প্রথম একক অ্যালবাম। এ অ্যালবামের ১১ টি গানের মধ্যে ৯ টি গানে তিনি সুর করেন ও ১ টি গানে ইমতিয়াজ খান। অন্যটি রবীন্দ্রসংগীত। এখানে তিনি ধ্রুপদীর সঙ্গে রক সংগীতকে মিলিয়েছেন। এসম্পর্কে মিফতাহ বলেন, ‘গানগুলোতে কথাকে প্রাধান্য দিয়েছি আমি। কথার ওপর নির্ভর করে সুর বসিয়েছি, কখনো আবার সুরই কথাকে ডিকটেট করেছে। সব মিলিয়ে চেষ্টা করেছি অন্যদের মতো নয়, গানগুলো যেন আমার মতো হয়।’ এই অ্যালবামের “প্রাপ্তি শূণ্য” গানটির জন্য তিনি ২০১২ সালের সিটিসেল চ্যানেল আই মিউজিক অ্যাওয়ার্ডের আধুনিক গান ক্যাটাগরিতে মনোনীত হন। 

২০১৪ সালের ফেব্রুয়ারিতে লেজার ভিশনের ব্যানারে মিফতাহ জামানের সর্বশেষ অ্যালবাম ‘"আদরের শুকতারা"’ মুক্তি পায়। এ অ্যালবামের জন্য তিনি এমটিভি চার্ট অ্যাটাক সিলভার ডিস্ক পুরস্কার লাভ করেন। 

মিফতাহ জামানের অধিকাংশ গানের গীতিকার তুষার হাসান।

এর বাইরে ‘বড় ছেলে’ টেলিছবিতে সোমেশ্বর অলির লেখা ‘তাই তোমার খেয়াল’ গানটিসহ গেয়েছেন একই গীতিকারের ‘কতো কিছু বাকি’ নামের গান। এটি ছিলো ‘ফরএভার’ নাটকের গান।

সঠিক অনুচ্ছেদ শিরোনাম কোনটি?
titleA. ২০০৮ - ২০০৯ : সংগীত জগতে আগমন
titleB. ২০১৫ - বর্তমান: আরএন সিরিজ
titleC. ২০১০ - ২০১৪ : শুধু তোমাকে, দ্বিতীয়া ও আদরের শুকতারা
titleD. সঙ্গীতজীবন
উত্তর: titleC
তেজপুর শহরের ঐতিহাসিক বান রঙ্গমঞ্চের সাথে জড়িত হয়ে ফণী শর্মা প্রথম নাটকের জীবনে প্রবেশ করেন। তার পিতা মোলান শর্মা একজন নাটক বিশেষজ্ঞ ও বান রঙ্গমঞ্চের সুঅভিনেতা ছিলেন। পিতার সহিত নাট্যশৈলীতে গিয়ে তিনি ইন্দ্রেশ্বর বরঠাকুর, ডঃ ললিত মোহন চৌধুরী, প্রফুল্ল বরুয়া ইত্যাদি অভিনেতার অভিনয় উপভোগ করার সুযোগ পেয়েছিলেন। নাটক উপভোগ করে তিনি ক্রমাগত ভাবে নাটকের প্রতি আকৃষ্ট হন। ১৯২৪ সনে তিনি বান রঙ্গমঞ্চে রানা প্রতাপ নাটকে আকবর চরিত্রে অভিনয় করার সুযোগ পান। ১৯৩০ সনে তিনি পরিভ্রমি নাটদল কহিনুর আপেরাতে অভিনয় করার সুযোগ পায়। এর প্রতিষ্ঠাপক ছিলেন ব্রজনাথ শর্মা। অসমের পূর্ব থেকে পশ্চিম ও উত্তর থেকে দক্ষিণ দিক পর্যন্ত কহিনুর আপেরা নাটক পরিবেশন করে ও এই থিয়েটারের শিল্পী ফণী শর্মা এর অন্যতম আকর্ষন হয়ে উঠে। করুনাকান্ত মজুমদারের প্রযোজনায় অনুষ্ঠিত পূর্বজ্যোতি কহিনুর থিয়েটারের প্রথম বর্ষের থেকে ফণী শর্মা নাটক পরিচালনা করেন। কহিনুর থিয়েটারের দ্বিতীয় বৎসরেও তিনি অভিনয় করেন। তারপর তিনি অন্যান্য থিয়েটারেও অভিনয় করেছিলেন।

সঠিক অনুচ্ছেদ শিরোনাম কোনটি?
titleA. চলচ্চিত্র জীবন
titleB. প্রারম্ভীক জীবন
titleC. ফণী শর্মার আত্মজীবনী
titleD. নাটক জীবন
উত্তর: titleB
২০০১ সালে তার খেলার মানে ভাটা পড়ে বিশেষ করে ব্যাট হাতে। ২০০৪ সালে ক্রিস টেলরের কাছে অধিনায়কের দায়িত্বভার হস্তান্তর করেন। তাস্বত্ত্বেও ঐ বছরে তিনি মাত্র চারটি কাউন্টি খেলায় অংশ নিয়েছিলেন। ২০০৫ সালের ১০ জুনের পূর্ব-পর্যন্ত কোন খেলায় অংশ নেননি।

১৯৯৭ সালে জ্যাক রাসেলের পরিবর্তে দলের অধিনায়ক মনোনীত হন। ১৯৯৯-০০ মৌসুমে ইংল্যান্ড দলের সাথে অস্ট্রেলিয়া গমন করেন। এরপর ব্রিসবেনে স্বাগতিক অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। কিন্তু, কোন টেস্ট খেলায় অংশগ্রহণের সুযোগ হয়নি তার।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. কোচিং
titleC. অধিনায়কত্ব
titleD. সম্মাননা
উত্তর: titleC
অক্টোবর ২০১৭ সালে পাকিস্তান সরকার ২০১৭-এর নির্বাচনী আইনের ভাষা বিতর্কিতভাবে পরিবর্তন করেন। সেই আইনের ভাষায় পূর্বে ছিল "মুসলিম হিসেবে যারা নির্বাচন করবে তাদেরকে শপথ করে বলতে হবে, হজরত মোহাম্মদ সা: শেষ নবী।" কিন্তু নির্বাচনী আইনের ভাষা ছিল, "মুসলিম হিসেবে যারা নির্বাচন করবে তাদেরকে ঘোষণা করতে হবে হজরত মোহাম্মদ সা: শেষ নবী।" শপথ শব্দটির স্থলে ঘোষণা শব্দের প্রতিস্থাপনের দরুণ তেহেরিক-ই-লাব্বাইক পাকিস্তান নামক রাজনৈতিক দল এবং তার নেতা খাদিম হুসাইন রিজভী এই নতুন ভাষার বিরুদ্ধে তীব্র প্রতিবাদ করেন এবং পাকিস্তানের আইনমন্ত্রী জাহিদ হামিদের পদত্যাগের দাবী করেন।

এই অধ্যাদেশের বিরুদ্ধে টিএলপি তীব্র প্রতিবাদ শুরু করে, তারা প্রথমে ফাইজবাদ সড়ক নামক সংযোগ স্থলে গাড়ি চলাচল বন্ধ করে দেয়, যা পরবর্তীতে পুরো দেশে ছড়িয়ে পরে। দলটি এই বিক্ষোভ লাগাতার ৩ সপ্তাহ ধরে চলমান রাখে যা পাকিস্তানের রাজধানী ইসলামাবাদ সহ কার্যত পুরো দেশকে অচল করে দেয়। এই আন্দোলন ঠেকানোর জন্য পুলিশ নিয়োগ করা হলে অন্তত ৬ জন বিক্ষোভকারী নিহত এবং ২০০ জন আহত হয়। কিন্তু এই আন্দোলন স্তিমিত করতে পুলিশ কার্যত ব্যর্থ হয় কারণ আন্দোলন পুরো দেশেই ইতোমধ্যে ছড়িয়ে পড়েছিল।

এই ঘটনার জের ধরে মন্ত্রী জাহিদ হামিদ পদত্যাগ​ করেন; যা এই দলটির অন্যতম সফল আন্দোলন বলে ধরা হয়।

সঠিক অনুচ্ছেদ শিরোনাম কোনটি?
titleA. আসিয়া বিবির দণ্ডাদেশ রহিত ও মুক্তি
titleB. সেনাবাহিনীর সমর্থন
titleC. ইতিহাস
titleD. খতম এ নবুয়ুত বিল বিতর্ক
উত্তর: titleD
বিমান হল একটি রেখ দেউল (শম্বুকাকার চিনির ডেলার মতো আকৃতিবিশিষ্ট একটি দীর্ঘাকার ভবন)। বিমলা মন্দিরের বিমানটির উচ্চতা । এটি আয়তনের বর্গাকার আকৃতিবিশিষ্ট। মন্দিরটি উচ্চতার একটি বেদীর উপর দাঁড়িয়ে আছে। বেদীটি পদ্ম ও অন্যান্য ফুল পাতা ও অন্যান্য ছবিতে চিত্রিত। বিমানের বাইরের দেওয়ালটি পাঁচটি ভাগে বিভক্ত (ভিত্তি থেকে শীর্ষভাগ পর্যন্ত): "পাভাগ", "তলজঙ্ঘা", "বন্ধন", "উপর জঙ্ঘা" ও "বারান্দা"। দেওয়ালের প্রথম অংশের কুলুঙ্গি ও সংযোগরক্ষাকারী জায়গাগুলিতে "খখর মুন্ডি" (এক ধরনের কুলুঙ্গি), পুথিচিত্র, ফুল-পাতার ছবি, সংগমরত যুগল ও নাগের (সর্প-পুরুষ) ছবি অলংকৃত রয়েছে। দ্বিতীয় অংশের কুলুঙ্গি ও যোগাযোগরক্ষাকারী জায়গাগুলিতে "খখর মুন্ডি", "সিংহবিদল" (একটি সিংহমুখী জন্তু), "গজবিদল" (সিংহ-মর্দনকারী একটি হস্তিমুখী সিংহ), জালিচিত্র, পুথিচিত্র, "শিক্ষাদান" চিত্র (ঋষিগণের উপদেশ দানের দৃশ্য) ও "কীর্তিমুখ" (একটি দানব মুখ) এবং অষ্ট দিকপাল (দিকের দেবতা) ও কয়েকটি দেবীমূর্তি চিত্রিত আছে। বাইরের দেওয়ালের তৃতীয় অংশে দুটি আনুভূমিক তলে "অলসকন্যা" (সুন্দরী নারী), পুথিচিত্র এবং পদ্ম ও অন্যান্য ফুলের মোটিফ খোদাই করা আছে। চতুর্থ অংশের কুলুঙ্গি ও সংযোগরক্ষাকারী জায়গায় "পীঢ়া-মুন্ডি" (এক ধরনের কুলুঙ্গি), "সিংহবিদল", কামোদ্দীপক দৃশ্যাবলি, "অলসকন্যা", পুথিচিত্র, জালিচিত্র, ফুলের নকশা এবং দিকপালদের স্ত্রী, নাগ ও তাদের স্ত্রী নাগিনীগণ সহ অন্যান্য দেবীমূর্তি খোদিত আছে। দিকপাল ও তাদের স্ত্রীদের নিজ নিজ বাহন-সহ যাঁরা যে দিকের অধিপতি তাদের সেই দিকেই রাখা হয়েছে।

পার্শ্বদেবতাদের মূর্তিগুলি তিন দিকের বাইরের দেওয়ালে ("বড়") কেন্দ্রীয় কুলুঙ্গিতে রাখা আছে: দক্ষিণে মহিষাসুর-বধকারিনী অষ্টভূজা দুর্গা ও পশ্চিমে শিবের উপর দণ্ডায়মান ষড়ভূজা চামুণ্ডা। উত্তরের কুলুঙ্গিটি খালি। সম্ভবত এখানে যে দেবীমূর্তিটি ছিল, সেটি চুরি হয়ে গিয়েছে। পার্শ্বদেবতাদের বেদীর আনুভূমিক পাটাতনে গজলক্ষ্মী মূর্তি দেখা যায়। কুলুঙ্গির চারদিক পুথিচিত্র ও "কীর্তিমুখ" মোটিফ এবং কুলুঙ্গি-প্রতি দু-জন সখির চিত্রে শোভিত। বাইরের দেওয়ালের সবচেয়ে উপরের অংশটিতে দশটি আনুভূমিক তলে পুথিচিত্র, কীর্তিমুখ এবং পদ্ম ও অন্যান্য ফুলের মোটিফ দেখা যায়। বিমানের মধ্যে "গর্ভগৃহ" অংশটি রয়েছে। এই অংশের উপরিভাগ "পঞ্চরথ" শৈলীতে নির্মিত। শীর্ষভাগ খাঁজবিশিষ্ট।

বিমলার মূর্তি রাখা আছে কেন্দ্রীয় গর্ভগৃহে। এটি খ্রিস্টীয় ষষ্ঠ শতকে নির্মিত একটি কক্ষ। এখানকার দেওয়ালে কোনো ছবি দেখা যায় না। বিমলার কেন্দ্রীয় মূর্তিটির উপরের ডান হাতে একটি জপমালা এবং নিচের ডানহাতে বরদামুদ্রা; অন্যদিকে নিচের বাঁ হাতে একটি কুম্ভ (সম্ভবত অমৃতকুম্ভ) আছে। উপরের বাঁ হাতের বস্তুটি নিয়ে তীব্র মতভেদ আছে। এছাড়া একটি নারীমূর্তি, একটি নাগিনী, একটি মৎস্যকন্যা, একটি নাগ-পাশ ও অন্যান্য কয়েকটি বস্তু রয়েছে। বিমলার হাতে এমন কোনো অস্ত্র নেই যেগুলি সচরাচর দুর্গার হাতে দেখা যায়। মূর্তিটি একটি সিংহাসনে রাখা থাকে। মূর্তির দুই পাশে বিমলার দুই সখি ছায়া ও মায়ার মূর্তি রয়েছে। মূর্তিটি লাক্ষা দিয়ে নির্মিত বলে শোনা যায়। এটির উচ্চতা -এর কিছু বেশি।

গর্ভগৃহের দরজাটি থেকে একটি সিঁড়ি উঠে যাচ্ছে জগমোহনে। এখানে বেদীর গায়ের ফ্রেমে অপ্সরা-পরিবেষ্টিত গজলক্ষ্মী-মূর্তি দেখা যায়। বেদীর উপরের ফ্রেমে নবগ্রহ অঙ্কিত আছে। দরজার দুপাশের পাটাতনে পুথিচিত্র, লতাপাতা, ফুল ও ক্রীড়ারত বালকের ছবি দেখা যায়। দরজার ধারে দুটি দ্বারপাল মূর্তি দেখা যায়।
সঠিক অনুচ্ছেদ শিরোনাম কোনটি?
titleA. ভোগমণ্ডপ
titleB. বিমান
titleC. ধর্মীয় গুরুত্ব
titleD. জগমোহন
উত্তর: titleB
বনবিবি হিন্দুদের দ্বারা বনদুর্গা, বনচণ্ডী,বনদেবী বা বনবিবি হিসাবে পূজিত ।তিনি মাতৃদেবতা।তিনি ভক্ত বৎসল ও দয়াবতী।তিনি সুশ্রী ও লাবণ্যময়ী। তার প্রধানত হিন্দু চিত্রগুলিতে তিনি হরিদ্রা, মুকুট এবং গলায় হার,বনফুলের মালা পরা পাওয়া যায়।তিনি একটি লাঠি এবং ত্রিশূল বহন করেন। তিনি তার মুসলিম অনুসারীদের দ্বারা বনবিবি হিসাবে পূজিত হন এবং তাদের কাছে পীরানী হিসাবে পরিচিত। তার মুসলিম চিত্রগুলিতে প্রধানত মুষ্টিমেয় মূর্তিগুলি টিকলির সাথে একটি টুপি পরেন, চুল বিনুনি করা। তিনি ঘাগড়া ও পাজামা বা শাড়ি এবং এক জোড়া জুতা পরেন। হিন্দু ও মুসলমান উভয় ছবিতে কোলে একটি ছেলে আছে, যার নাম দুখে । তার বাহন একটি বাঘ বা একটি মুরগি ।
সঠিক অনুচ্ছেদ শিরোনাম কোনটি?
titleA. মূর্তি
titleB. ইতিহাস
titleC. পূজা
titleD. বর্ণনা
উত্তর: titleA
মুহাম্মাদ মুরসি তার বিজয় ভাষণে ঘোষণা দেন, তিনি মিশরের বর্তমান আন্তর্জাতিক চুক্তিগুলোর প্রতি শ্রদ্ধাশীল থাকবেন, প্রত্যক্ষ ভাবে ফিলিস্তিনের পক্ষে কথা বলবেন এবং ভূরাজনীতিকভাবে ইরানের সাথে সম্পর্ক উন্নয়নে মনযোগী হবেন। তিনি সিরিয়ায় বাশার আল আসাদের বিরুদ্ধে আন্দোলনকারী ও বিদ্রোহীদের সাহায্য করার জন্য বিশ্ববাসীকে আহবান করেন।

ধারণা করা হয়, মূলত ইসরায়েল বিষয়ে মিশরের বৈদেশিক নীতির কোন আমূল পরিবর্তন হবে না, ব্রাদারহুডের সাথে মিশরের সশস্ত্র বাহিনী এবং আন্তর্জাতিক সম্প্রদায়ের এমন বোঝাপড়ার ভিত্তিতেই মুরসির মাধ্যমে তাদের হাতে মিশরের রাষ্ট্রক্ষমতার হস্তান্তর সম্ভব হয়েছে।

সঠিক অনুচ্ছেদ শিরোনাম কোনটি?
titleA. আস্থা ও ধর্মমত
titleB. বৈদেশিক নীতি
titleC. মিশরের রাষ্ট্রপতি
titleD. প্রাথমিক জীবন ও শিক্ষা
উত্তর: titleB
বাংলাদেশ চলচ্চিত্র সাংবাদিক সমিতি ২০১৯ সালে প্রতিষ্ঠার ৫০ বছর পূর্ণ করে সুবর্ণজয়ন্তী উদযাপন করে। তবে বাংলাদেশের স্বাধীনতা যুদ্ধের পর ১৯৭৪ সাল থেকে ২০১৩ সাল পর্যন্ত প্রতিবছরই বাংলাদেশের চলচ্চিত্র অঙ্গনের বিভিন্ন পর্যায়ের তারকাদের পুরস্কার প্রদান করে বাচচাস। কিন্তু ২০১৪ থেকে ২০১৮ সাল পর্যন্ত ৫ বছর সংগঠনের অন্যান্য কার্যক্রম থাকলেও পুরস্কার কার্যক্রম বন্ধ থাকে। পরবর্তী এ ৫ বছরের মুক্তিপ্রাপ্ত ছবি থেকে বাচসাস চলচ্চিত্র পুরস্কার ৫ এপ্রিল ২০১৯ সালে বাচসাসের সুবর্ণজয়ন্তী উৎসবের একটি অংশে পুরস্কার বিতরণের ৩৯তম আসরে প্রদান করা হয়। পুরস্কার বিতরণ ছাড়াও সুবর্ণজয়ন্তিতে সেমিনার, প্রীতি বিতর্ক, পোস্টার প্রদর্শনী ও চলচ্চিত্র প্রদর্শনী অনুষ্ঠিত হয়। 

সঠিক অনুচ্ছেদ শিরোনাম কোনটি?
titleA. নামকরণ
titleB. ইতিহাস
titleC. সুবর্ণজয়ন্তী
titleD. কার্যক্রম
উত্তর: titleC
নিকারাগুয়াকে বলা হয়ে থাকে আগ্নেয়গিরির দেশ। দেশের পশ্চিম তট বরাবর একটি আগ্নেয়গিরি শৃঙ্খল দেশের উত্তর থেকে দক্ষিণে বিস্তৃত। বস্তুত এই আগ্নেয়গিরি শৃঙ্খলটি মধ্য আমেরিকার আগ্নেয়গিরি শৃঙ্খলেরই অংশ বিশেষ। দেশের পশ্চিম তটে প্রশান্ত মহাসাগরের তলদেশে উপকূল থেকে প্রায় ১০০ কিলোমিটার অভ্যন্তরে দুই টেকটনিক প্লেট, ক্যারিবিয় প্লেট ও কোকোস প্লেটের সংযোগস্থল। বিজ্ঞানীদের পর্যবেক্ষণে দেখা গেছে, কোকোস প্লেটটি প্রতিবছর ক্যারিবীয় প্লেট অভিমুখে ৭০-৮৫ মিলিমিটার সরে আসছে। অন্যদিকে উত্তর আমেরিকা প্লেটটিকে স্থির ধরে নিলে, ক্যারিবীয় প্লেটটির গতি পূর্ব অভিমুখে প্রতিবছর ১৮-২০ মিলিমিটার। এই দুই প্লেটের অসম গতির কারণে সৃষ্ট সংঘর্ষের ফলে এই অঞ্চল ভূতাত্ত্বিকভাবে এখনও যথেষ্ট অস্থির। সেই কারণেই এই অঞ্চলে প্রশান্ত মহাসাগরের উপকূল রেখা বরাবর একটি আগ্নেয়গিরি শৃঙ্খল দেখতে পাওয়া যায় যেটি দক্ষিণে কোস্তা রিকা থেকে শুরু হয়ে উত্তরে নিকারাগুয়া, হন্ডুরাস, এল সালভাদোর ও গুয়াতেমালার মধ্য দিয়ে বিস্তৃত। এই মধ্য আমেরিকার আগ্নেয় মেখলার একেবারে মধ্যস্থলে নিকারাগুয়ার অবস্থানের ফলে আগ্নেয়গিরির সংখ্যা এ'দেশে এত বেশি। এগুলির মধ্যে অনেকগুলিই সুপ্ত বা জীবন্ত। মাঝেমাঝেই অগ্ন্যুৎপাত তাই এ'দেশে নিত্যনৈমিত্তিক ঘটনা। এ'দেশের সক্রিয় আগ্নেয়গিরিগুলির মধ্যে সেরো নেগ্রো, কনসেপসিওন, লাস পিলাস, মাথায়া, সান ক্রিস্তোবাল, তেলিসা প্রভৃতি উল্লেখযোগ্য। এদের মধ্যে কনসেপসিওন থেকে শেষ অগ্ন্যুৎপাত ঘটেছে ২০০৯ সালে, সান ক্রিস্তোবালে ২০১২ সালে, তেলিসায় ২০০৭ সালে ও সেরো নেগ্রো শেষবার জেগে উঠেছিল ১৯৯৯ সালে। অপরদিকে মোম্বাচো, মোমোতোম্বো, কসিথুইনা প্রভৃতি আগ্নেয়গিরিগুলি থেকে গত ১০০ বছরে কোনো অগ্ন্যুৎপাত না ঘটলেও যে কোনও মুহূর্তেই সেগুলি আবার জেগে উঠতে পারে। আবার জাপাতেরা, মাদেরাস, আপোইয়েক প্রভৃতি আগ্নেয়গিরিগুলি থেকে বিগত কয়েক হাজার বছরের মধ্যেও কোনও অগ্ন্যুতপাতের ঘটনা ঘটতে দেখা যায়নি।

সঠিক অনুচ্ছেদ শিরোনাম কোনটি?
titleA. মধ্যভাগের উচ্চভূমি
titleB. ক্যারিবীয় নিম্নভূমি
titleC. আগ্নেয়গিরি শৃঙ্খল
titleD. জনপরিসংখ্যান
উত্তর: titleC
জৈন ধর্মগ্রন্থ আচারাঙ্গসূত্র-এ রাঢ় অঞ্চলের উল্লেখ আছে। ‘আচারাঙ্গসূত্র’-এ রাঢ়কে ‘লাড়’ নামে অভিহিত করে একে এক জনপদহীন অরণ্যসংকুল ভূখণ্ড বলা হয়েছে। এই অঞ্চলের অধিবাসীদের বলা হয়েছে বর্বর। জৈনগ্রন্থ মতে, রাঢ়ের দুটি বিভাগ হল বজ্জভূমি ও সুহ্মভূমি। সচরাচর উত্তর ও দক্ষিণ রাঢ়কেই এই দুই নামে ডাকা হত বলে অনুমান।

জৈন বিবরণী অনুসারে মহাবীর এই অঞ্চলে তার ধর্মপ্রচার করতে এলে স্থানীয় বাসিন্দারা তার পিছনে কুকুর লেলিয়ে দেয়। বৌদ্ধগ্রন্থ মহাবংশ-এও এই কাহিনির সমর্থন দেখা যায়।

সঠিক অনুচ্ছেদ শিরোনাম কোনটি?
titleA. মহাভারতে রাঢ়
titleB. জৈনশাস্ত্রে রাঢ়
titleC. চৈতন্যচরিতামৃতে রাঢ়
titleD. সংস্কৃত সাহিত্যে রাঢ়
উত্তর: titleB
গোরুর গাড়ি মূলত গ্রামীণ ভারতের একটি ঐতিহ্যশালী যান। ব্রিটিশ রাজের প্রথম যুগে ভারতে ঘোড়ার গাড়ির ব্যাপক উন্নতি ঘটে। যদিও যান হিসেবে এই গাড়ির ব্যবহার আগে থেকেই প্রচলিত ছিল। বর্তমানে কোনো কোনো ছোটো শহরে "টাঙ্গা" বা "বাগি" নামে পরিচিত ঘোড়ার গাড়ির প্রচলন রয়েছে। মুম্বই শহরে নিছক পর্যটন আকর্ষণ হিসেবে ভিক্টোরিয়া চালানো হয়ে থাকে। তবে আজকের ভারতে ঘোড়ার গাড়ির ব্যবহার অতি নগন্য। সাম্প্রতিককালে, কোনো কোনো শহরে গোরুর গাড়ি ও অন্যান্য শ্লথগতির যানবাহন নিষিদ্ধ করা হয়েছে।

সঠিক অনুচ্ছেদ শিরোনাম কোনটি?
titleA. সড়কপথ
titleB. বিমানবন্দর
titleC. গোরু ও ঘোড়ার গাড়ি
titleD. জলপথ ও সমুদ্র পরিবহন ব্যবস্থা
উত্তর: titleC
আগাথোক্লেস দিকাইওস মহান আলেকজান্ডারের নামাঙ্কিত মুদ্রা প্রচলন করে ম্যাসিডন সাম্রাজ্যের উত্তরাধিকারী রূপে নিজেকে প্রতিষ্ঠা করতে চেয়েছিলেন। এছাড়া তিনি পূর্বতন প্রথম দিওদোতোস সোতের, দ্বিতীয় দিওদোতোস, প্রথম ইউথুদেমোস, প্রথম দেমেত্রিওস ইত্যাদি গ্রিক-ব্যাক্ট্রিয় শাসকদের সম্মানার্থে মুদ্রা প্রচলন করেন। এছাড়া তিনি আন্তিওখোস নিকাতোর নামক এক শাসকের নামাঙ্কিত মুদ্রাও প্রচলন করেন, যিনি সম্ভবতঃ সেলেউকিদ সম্রাট তৃতীয় আন্তিওখোস ছিলেন।

সঠিক অনুচ্ছেদ শিরোনাম কোনটি?
titleA. পূর্বতন রাজাদের সম্মানার্থে প্রচলিত মুদ্রা
titleB. নিকেল নির্মিত মুদ্রা
titleC. তথ্যসূত্র
titleD. দ্বিভাষী মুদ্রা
উত্তর: titleA
কিশোরগঞ্জ সদর উপজেলায় প্রধান নির্বাহী হলেন উপজেলা চেয়ারম্যান। পাঁচ বছর পর পর সাধারণ নির্বাচনের মাধ্যমে চেয়ারম্যান নির্বাচন করা হয়। বর্তমান চেয়ারম্যান হলেন মামুন আল মাসুদ খান।

এই উপজেলায় ১টি পৌরসভা ও ১১টি ইউনিয়ন রয়েছে। ১৮৬৯ সালের ১লা এপ্রিল কিশোরগঞ্জ মিউনিসিপালিটি প্রতিষ্ঠিত হয়। ১৯৭১ সালে বাংলাদেশ স্বাধীনতা অর্জনের পর কিশোরগঞ্জ মিউনিসাপালিটির নামকরণ করা হয় কিশোরগঞ্জ পৌরসভা। নয়টি ওয়ার্ডে বিভক্ত কিশোরগঞ্জ সদর পৌরসভা বর্তমানে একটি "ক" শ্রেণীর পৌরসভা। বর্তমানে এই পৌরসভার মেয়র হিসেবে দায়িত্ব পালন করছেন মাহমুদ পারভেজ।

এই উপজেলার ইউনিয়নগুলো হল 


সঠিক অনুচ্ছেদ শিরোনাম কোনটি?
titleA. ভৌগোলিক সীমানা
titleB. রাজনীতি
titleC. স্থানীয় সরকার
titleD. গণপরিবহন
উত্তর: titleC
১৯৪৬ থেকে ১৯৮২ সাল পর্যন্ত কুয়েত তেল এবং উদার পরিবেশের কারণে সমৃদ্ধির দিকে পরিচালিত হয়। ১৯৪৬ থেকে ১৯৮২ সাল পর্যন্ত সময়কে "স্বর্ণযুগ" হিসাবে উল্লেখ করা হয়। কুয়েতীদের একটি আধুনিক জীবনমান উপভোগ করার সক্ষমতা অর্জনের জন্য ১৯৫০ সালে একটি বড় ধরনের সরকারী-কর্মসূচী গ্রহণ করা হয়। ১৯৫২ সালের মধ্যে দেশটি পারস্য উপসাগরীয় অঞ্চলে বৃহত্তম তেল রফতানিকারক দেশে পরিণত হয়। এই বিশাল প্রবৃদ্ধি বহু বিদেশী কর্মী বিশেষ করে ফিলিস্তিন, মিশর এবং ভারতের শ্রমিকদের আকৃষ্ট করে। ১৯৬১ সালের জুনে কুয়েত ব্রিটিশ আশ্রিত রাজ্য থেকে স্বাধীনতা লাভ করে এবং শেখ আবদুল্লাহ আল-সালিম আল সাবাহ আমির হন। নতুন খসড়া সংবিধান অনুসারে কুয়েতে ১৯৬৩ সালে প্রথম সংসদ নির্বাচন অনুষ্ঠিত হয়। পারস্য উপসাগরীয় দেশগুলোর মধ্যে কুয়েতই প্রথম  সংবিধান এবং সংসদ প্রতিষ্ঠিত হয়।

১৯৬০ এবং ১৯৭০ এর দশকে কুয়েত এই অঞ্চলের সর্বাধিক উন্নত দেশ ছিল। কুয়েত তেল রফতানি থেকে আয়ের পাশাপাশি বৈচিত্র্যপূর্ণ আয়ের জন্য মধ্য প্রাচ্যের পথিকৃৎ। কুয়েত বিনিয়োগ কর্তৃপক্ষ হ'ল বিশ্বের প্রথম সার্বভৌম অর্থ তহবিল। ১৯৭০ এর দশক থেকে কুয়েত মানব উন্নয়ন সূচকে সমস্ত আরব দেশের মধ্যে সর্বোচ্চ অবস্থানে ছিল। কুয়েত বিশ্ববিদ্যালয় ১৯৬৬ সালে প্রতিষ্ঠিত হয়। কুয়েতের নাট্য শিল্প আরব বিশ্ব জুড়ে সুপরিচিত।

১৯৬০ এবং ১৯৭০ এর দশকে, কুয়েতের সংবাদমাধ্যম বিশ্বের অন্যতম মুক্ত সংবাদ মাধ্যম হিসাবে বলা হতো। কুয়েত আরব অঞ্চলে সাহিত্যিক নবজাগরণের পথিকৃৎ ছিল। ১৯৫৮ সালে আল আরাবি সাময়িক পত্রিকাটি প্রথম প্রকাশিত হয়, এটি আরব বিশ্বের সর্বাধিক জনপ্রিয় সাময়িক পত্রিকায় পরিণত হয়। আরব বিশ্বের অন্যান্য দেশের চেয়ে কুয়েতে মত প্রকাশের স্বাধীনতা বেশি ছিল বলে অনেক আরব লেখকই কুয়েতে চলে আসেন। মধ্য প্রাচ্যের সমস্ত অঞ্চল থেকে লেখক এবং সাংবাদিকদের জন্য কুয়েত একটি স্বর্গ ছিল। ইরাকি কবি আহমেদ মাতার কুয়েতের অধিক উদার পরিবেশে আশ্রয় নিতে ১৯৭০ এর দশকে ইরাক ত্যাগ করেন।

কুয়েতী সমাজ ১৯৬০ এবং ১৯৭০ এর দশকে উদার এবং পশ্চিমা মনোভাব গ্রহণ করে। ১৯৬০এবং ১৯৭০ এর দশকে বেশিরভাগ কুয়েতি মহিলা হিজাব পরিধান করতো না। কুয়েত বিশ্ববিদ্যালয়ে হিজাবের চেয়ে মিনি-স্কার্ট দেখা যেত।

সঠিক অনুচ্ছেদ শিরোনাম কোনটি?
titleA. নাটক
titleB. ১৯৮০ দশক এবং তারপর
titleC. স্বর্ণ যুগ (১৯৪৬-১৯৮২)
titleD. ভূগোল
উত্তর: titleC
চারটি জাতীয় বিশ্ববিদ্যালয়ের দুইটিই রাজধানী বন্দর সেরি বেগাওয়ানে অবস্থিত। গাদং এলাকায় অবস্থিত সুলতান শরিফ আলি ইসলামী বিশ্ববিদ্যালয় ইসলাম শিক্ষায় ডিগ্রি প্রদান করে থাকে। সেরি বেগাওয়ান টিচার্স বিশ্ববিদ্যালয় কলেজ প্রধানত দেশের ধর্মীয় প্রতিষ্ঠানগুলোর শিক্ষকদের প্রশিক্ষণ প্রদান করে। অন্য দুই বিশ্ববিদ্যালয়, ব্রুনাই দারুসসালাম বিশ্ববিদ্যালয় ও ব্রুনাই প্রযুক্তি বিশ্ববিদ্যালয় বন্দর সেরি বেগাওয়ানের শহরতলি টুঙ্কুতে অবস্থিত।

এছাড়াও বেসরকারি ইন্টারন্যাশনাল গ্র‍্যাজুয়েট স্টাডিজ কলেজ ও লাকসামানা বিজনেস কলেজ শিক্ষার্থীদের ব্যাচেলর ডিগ্রি প্রদান করে থাকে।

সঠিক অনুচ্ছেদ শিরোনাম কোনটি?
titleA. নগর প্রশাসন
titleB. কেন্দ্রীয় সরকার
titleC. উচ্চতর
titleD. নৃতত্ত্ব এবং ধর্ম
উত্তর: titleC
১১) তাদের রসূলুরা তাদেরকে বলে, “যথার্থই আমরা তোমাদের মতো মানুষ ছাড়া আর কিছুই নই। কিন্তু আল্লাহ‌ তাঁর বান্দাদের মধ্য থেকে যাকে ইচ্ছা অনুগ্রহ করেন। আর তোমাদের কোন প্রমাণ এনে দেবো, এ ক্ষমতা আমাদের নেই। প্রমাণ তো আল্লাহরই অনুমতিক্রমে আসতে পারে এবং ঈমানদারদের আল্লাহরই ওপর ভরসা রাখা উচিত।

১২) আর আমরা আল্লাহরই ওপর ভরসা করবো না কেন, যখন আমাদের জীবনের পথে তিনি আমাদের পথ দেখিয়েছেন? তোমরা আমাদের যে যন্ত্রণা দিচ্ছো তার ওপর আমরা সবর করবো এবং ভরসাকারীদের ভরসা আল্লাহরই ওপর হওয়া উচিত।”

১৩) শেষ পর্যন্ত অস্বীকারকারীরা তাদের রসূলদের বলে দিল, “হয় তোমাদের ফিরে আসতে হবে আমাদের মিল্লাতে আর নয়তো আমরা তোমাদের বের করে দেবো আমাদের দেশ থেকে।” তখন তাদের রব তাদের কাছে অহী পাঠালেন, “আমি এ জালেমদের ধ্বংস করে দেবো

১৪) তাদের পর তোমাদেরকে দেশে আবাদ করব। এটা ঐ ব্যক্তি পায়, যে আমার সামনে দন্ডায়মান হওয়াকে এবং আমার আযাবের ওয়াদাকে ভয় করে।

১৫) তারা ফায়সালা চেয়েছিল (ফলে এভাবে তাদের ফায়সালা হলো) এবং প্রত্যেক উদ্ধত সত্যের দুশমন ব্যর্থ মনোরথ হলো।

১৬) তার পেছনে দোযখ রয়েছে। তাতে পূঁজ মিশানো পানি পান করানো হবে।

১৭) ঢোক গিলে তা পান করবে। এবং গলার ভিতরে প্রবেশ করতে পারবে না। প্রতি দিক থেকে তার কাছে মৃত্যু আগমন করবে এবং সে মরবে না। তার পশ্চাতেও রয়েছে কঠোর আযাব।

১৮) যারা তাদের রবের সাথে কুফরী করলো তাদের কার্যক্রমের উপমা হচ্ছে এমন ছাই-এর মতো, যাকে একটি ঝনঝাক্ষুব্ধ দিনের প্রবল বাতাস উড়িয়ে দিয়েছে। তারা নিজেদের কৃতকর্মের কোনই ফল লাভ করতে পারবে না। এটিই চরম বিভ্রান্তি।

১৯) তুমি কি দেখনি যে, আল্লাহ নভোমন্ডল ও ভুমন্ডল যথাবিধি সৃষ্টি করেছেন? যদি তিনি ইচ্ছা করেন, তবে তোমাদেরকে বিলুপ্তিতে নিয়ে যাবেন এবং নতুন সৃষ্টি আনয়ন করবেন।

২০) এমনটি করা তাঁর জন্য মোটেই কঠিন নয়।

সঠিক অনুচ্ছেদ শিরোনাম কোনটি?
titleA. ১-১০
titleB. ৪১-৫২
titleC. ১১-২০
titleD. আয়াতসমূহ
উত্তর: titleC